זמן קריאת שמע של שחרית משיראה את חבירו הרגיל עמו קצת ברחוק ד' אמות ויכירנו ונמשך זמנה עד סוף ג' שעות שהוא רביע היום ומצוה מן המובחר לקרותה כוותיקין <i>(פירוש תלמידים. ורש"י פירש אנשים ענוים ומחבבים המצות)</i> שהיו מכוונים לקרותה מעט קודם הנץ החמה <i>(פירוש יציאת החמה כמו הנצו הרמונים)</i> כדי שיסיים קריאת שמע וברכותיה עם הנץ החמה ויסמוך התפלה מיד בהנץ החמה ומי שיוכל לכוין לעשות כן שכרו מרובה מאד.   <i>הגה: שיעור הנץ החמה הוא כמו שיעור שעה אחת קודם שיעלה כל גוף השמש על הארץ (מיימוני פרק א'):<i></i></i>